21 vas ná gewelddadige betogings in LimpopoFoto: Verskaf. Die polisie in Tubatse buite Burgersfort in Limpopo het 21 mense vasgetrek vir openbare geweld ná gewelddadige betogings buite dié dorp. Kol. Moatshe Ngoepe, woordvoerder van die polisie, het gesê die verdagtes, tussen 18 en 51 jaar oud, sal binnekort in die Praktiseer-landdroshof verskyn. Volgens Ngoepe spruit dié inghegtenisnemings uit die gewelddadige betogings wat Dinsdag in die vroeë oggendure uitgebreek het toe die plaaslike gemeenskap eers die Praktiseer-pad buite Burgersfort versper het en later opgeruk het na die Tubatse-landdroshof. “Die betogers het geëis dat ŉ moordverdagte se aansoek om borgtog geweier word,” het Ngoepe gesê. Openbare orde- polisie is ontplooi en die situasie is gestabiliseer.